লিওনার্দো দা ভিঞ্চি কি ‘মোনা লিসা’-র থেকে ভাল ছবি আঁকেননি? চিত্র-নন্দন বিশেষজ্ঞরা বলবেন, অবশ্ই এঁকেছেন। কিন্তু তার পরেও একটা প্রশ্ন থেকেই যায়— কেন এই ছবিটিই ভিঞ্চিকে সবথেকে বেশি খ্যাতি দিয়েছে? মোনা লিসা অথবা ‘লা জ্যকন্দো’, যে নামেই তাকে ডাকা হোক না কেন, ৭৭ সেমি x ৫৩ সেমি-র এই ছোট ছবিটিরগভীরে এমন কিছু রয়েছে, যার পুরোটা আজও জানা যায়নি।
কী সেই রহস্য, যা মোনা লিসা-কে আজও লক্ষ লক্ষ মানুষের কাছে অপ্রতিরোধ্য আকর্ষণের জায়গায় রেখেছে?
• মোনা লিসা-র পিছনে আঁকা ল্যান্ডস্কেপটি রহস্যময়। অনেকে বলেন, ভিঞ্চি আগে ল্যান্ডস্কেপটি আঁকেন এবং পরে মোনা-কে তার উপরে স্থাপন করেন। কেন এমন করেছিলেন তিনি, উত্তর পাওয়া যায় না।

• মোনা-কে অনেকেই ভিঞ্চির দ্বিতীয় সত্তা বলেন। মোনা-র গালে দাড়ি বসিয়ে ভিঞ্চির অবয়বকেও খুঁজে বের করার চেষ্টা করেন অনেকে। মোনা কি অর্ধনারীশ্বর?
• মোনা-র পোশাক নিয়েও রহস্য রয়েছে। তার হাঁটুর উপরে একটি কম্বল রয়েছে, যা দিয়ে তার পেটটিও ঢাকা। কেন এই ‘অতিরিক্ত‌’ আচ্ছাদন? অনেকে বলেন, সে সন্তানসম্ভবা। কিন্তু সেই সম্ভাবনাকে কম্বল চাপা দেওয়ার চেষ্টা কেন?
• মোনা-র মুখমণ্ডল প্রায় নির্লোম। এমনকী, তার ভুরুও নেই। ১৬ শতকের ইতালিতে দেহোপজীবিনীরাই এমনটা করতেন। ওদিকে মোনা-র পিছনে উচ্চারিত রক্তমাংসের মানবীটি কোনও এলিট-ঘরনী বলেই পরিচিত। কেন এমন এঁকেছিলেন ভিঞ্চি?

• মোনার চোখে আঁকা রয়েছে বেশ কিছু সংকেত। খালিচোখে তা নজরে আসে না। ম্যাগনিফাইং গ্লাস দিয়ে দেখলে বোঝা যায় এগুলির অস্তিত্ব। কীসের সংকেত এগুলি?
আরও পড়ুন 
যে তিনটি জায়গায় আপনি কিছুতেই যেতে পারবেন না 
মোনালিসার আড়ালে ও কে? 
শেক্সপিয়রের যে রহস্যগুলির আজও সমাধান হয়নি